smcproject/ml-wiki-sentences huggingface dataset:
മഹാമുനി അഗസ്ത്യൻ പ്രതിഷ്ഠ നിർവ്വഹിച്ചു എന്ന് വിശ്വസിക്കപ്പെടുന്ന തൃക്കുടമണ്ണ ശിവ ക്ഷേത്രം ഇവിടെയാണ്.
ഈ ഗ്രാമത്തിലെ പൊറ്റശ്ശേരിയിൽ വെച്ചാണ് സ്വാതന്ത്ര്യ സമര പ്രവർത്തനങ്ങൾക്കിടയിൽ കേരളത്തിൻറെ  ഗാന്ധി വിശേഷിപ്പിച്ച മുഹമ്മദ്‌ അബ്ദുറഹ്‌മാൻ സാഹിബ് അന്ത്യ ശ്വാസം വലിച്ചത്.
റോഡുകൾക്കും പാലങ്ങൾക്കും മുമ്പ് ഗതാഗതത്തിനും ചരക്ക് നീക്കത്തിനും മനുഷ്യൻ പുഴകളെയും തോടുകലെയുമായിരുന്നു ആശ്രയിച്ചിരുന്നത്.
മൂന്ന് ഭാഗവും ഇരുവഞ്ഞിയാൽ ചുറ്റപ്പെട്ട മുക്കം ഗതാഗത സൗകര്യത്തിൽ മുന്നിട്ടു നിന്ന്.
അതുകൊണ്ട് തന്നെ ഇവിടെ ജനവാസ മേഖലയായി.
സമീപത്തെ മലകളിൽ നിന്നും മരം മുറിച്ചെടുത്ത് തെരപ്പം കെട്ടിയും വെപ്പുതോണികളിൽ കയറ്റിയും കോഴിക്കോട്ട് എത്തിക്കുന്നതായിരുന്നു അക്കാലത്തെ പ്രധാന തൊഴിൽ.
മരക്കച്ചവടക്കാരായ മുതലാളിമാരും അന്ന് മുക്കത്തിൻറെ സാമ്പത്തിക മേഖലയുടെ നെടുംതൂണായി.
ജന്മിമാരായ ഭൂവുടമകൾ ആതിഥ്യ മര്യാദക്ക് പേര് കേട്ടവരായിരുന്നു.
മുക്കത്തിൻറെ വ്യാപാര ചരിത്രം
മുക്കത്തെ ആദ്യത്തെ ഭക്ഷണ ശാല ആരംഭിച്ചത് മൂലത്ത് ഉണ്ണിപ്പെരച്ചി എന്ന വനിതയാണ്‌.
അൽപ കാലത്തിനുള്ളിൽ തന്നെ ഗോവിന്ദൻ നായർ എന്നൊരു പരദേശി ഒരു ചായക്കടയും തുടങ്ങി.
വട്ടപ്പാറ ഉണ്ണിമോയിയുടെ "സകല കുലാവി" മുക്കത്തിൻറെ ആവശ്യങ്ങൾ തെല്ലൊന്നു ശമിപ്പിച്ച അന്നത്തെ സൂപ്പർ മാർക്കറ്റ് ആയിരുന്നു.
പാലിയിൽ അപ്പുവേട്ടൻറെ മസാല-മലഞ്ചരക്ക് കച്ചവടം, തെയ്യൻറെ സദാനന്ദ ഹോട്ടൽ, പിക്നിക് നാരായണൻറെ പിക്നിക് തുണി ഷോപ്പ് തുടങ്ങിയവ ആദ്യകാല കച്ചവട സ്ഥാപനങ്ങളായിരുന്നു.
മുൻകാലങ്ങളിൽ മലങ്കാടുകളിൽ നിന്നും മരത്തടികൾ വെട്ടിയിറക്കി ഇരുവഞ്ഞിയിലൂടെ കല്ലായിയിലേക്ക് ഒഴുക്കിക്കൊണ്ടുപോയിരുന്നു.
അന്നു മരത്തടികൾ നീരിലാക്കുന്ന  മുക്കായിരുന്നു (ചെറുപുഴയും വലിയ പുഴയും ഒന്നിക്കുന്ന സ്ഥലം) നീരിലാക്കൽ മുക്ക്.
അതു പിന്നീടു മുക്കം എന്ന കൊച്ചു ഗ്രാമത്തിന്റെ പേരായി മാറി.
അത്തിമുഴിയാണ് പിന്നീട് അഗസ്ത്യൻ മുഴിയായി  മാറിയത്.
(മുക്കത്തിനടുത്തുള്ള മറ്റൊരു സ്ഥലമാണ് അഗസ്ത്യൻ മുഴി).
മുക്കം ചന്തയിലേക്കും അങ്ങാടിയിലേക്കുമുള്ള ചരക്കുകൾ കല്ലായിയിൽ നിന്നും ഫറോക്കിൽ നിന്നും  തോണിയിൽ കയറ്റി കൊണ്ടുവന്നിരുന്നു.
മുക്കം കടവിനു തൊട്ടു താഴെയുള്ള കാടുമൂടിക്കിടക്കുന്ന എരിക്കഞ്ചേരി കടവിലായിരുന്നു അന്നു ചരക്കുകൾ ഇറക്കിയിരുന്നത്.
ഇടവപ്പാതിയിൽ മഴ പെയ്യുകയും ഇരുവഞ്ഞി നിറയുകയും ചെയ്യുമ്പോഴാണ് മുക്കം കടവിൽ തോണിയിറക്കുക.
അതിനുള്ള അവകാശം ഗ്രാമ പഞ്ചായത്തിൽ നിന്നു എടാരം മമ്മദുകോയാക്കയോ ഫറൂഖ് മൂസ്സാക്കയോ കുനിയിൽ മൊയ്തീൻ കോയാക്കയോ ലേലം വിളിച്ചു സ്വന്തമാക്കിയിരുന്നു.
(ഇവർക്കു മുമ്പേ ചാത്തമംഗലത്തുകാരനായ രാവുണ്യേട്ടൻ  ഇവിടെ കടവു കടത്തിയിരുന്നതായി പറയപ്പെടുന്നു).
കോഴിക്കോട് നഗരത്തിൽ നിന്നും 27 കി.
മീ കിഴക്കോട്ട് സഞ്ചരിച്ചാൽ ഇവിടെയെത്താം.
കോഴിക്കോട്, വയനാട്, പാലക്കാട്, തൃശ്ശൂർ ഭാഗത്തേക്ക്  ബസ് സൗകര്യം ആവശ്യത്തിനുണ്ട്.
പ്രധാനപെട്ട സ്ഥലങ്ങളിലേക്കുള്ള ദൂരം കിലോ മീറ്ററിൽ കുന്നമംഗലം - 14 കെട്ടാങ്ങൽ - 7 മണാശ്ശേരി - 5 ചാത്തമംഗലം -1 2 കൂടരഞ്ഞി - 8 താമരശ്ശേരി - 15 ഓമശ്ശേരി - 7 തിരുവമ്പാടി - 6.5 എടവണ്ണ -    25 മാവൂർ - കൊടുവള്ളി - അരീക്കോട് - താമരശ്ശേരി - മഞ്ചേരി - നിലമ്പൂർ - കല്പറ്റ - ശ്രദ്ധേയരായ വ്യക്തികൾ എം.എൻ. കാരശ്ശേരി (മലയാളം എഴുത്തുകാരനും ആക്റ്റിവിസ്റ്റും) ജോർജ് എം. തോമസ് (ഇന്ത്യൻ രാഷ്ട്രീയ നേതാവ്) ഹമീദ് ചേന്നമംഗല്ലൂർ (എഴുത്തുകാരൻ, നിരൂപകൻ) ഒ. അബ്ദുറഹ്മാൻ (എഴുത്തുകാരൻ, സ്പീക്കർ, മാധ്യമം ദൈനം ദിന എഡിറ്റർ) ഒ.അബ്ദുല്ല (എഴുത്തുകാരൻ, നിരൂപകൻ, ടിവി ആങ്കർ) ബി. പി. മൊയ്തീൻ (ഫുട്ബോൾ പ്ലേയർ, സാമൂഹിക പരിഷ്കർത്താവ്, സിനിമാ നിർമ്മാതാവ്) കാഞ്ചനമാല (സാമൂഹിക പ്രവർത്തക) മൊയ്‌തീൻ കോയ ഹാജി (മുക്കം മുസ്ലീം ഓർഫനേജ് സ്ഥാപകൻ , മലബാർ മുൻ  ഡിസിസി പ്രസിഡന്റ്) സലാം കാരശ്ശേരി (അഭിനേതാവ്, സിനിമാനിർമ്മാതാവ്, ദേശീയ പുരസ്ക്കാര ജേതാവ്, എഴുത്തുകാരൻ) എം ദിലീഫ് (കരികേച്ചേറിസ്റ്റ്, ഗിന്നസ് റെക്കോർഡ് ജേതാവ്) നടുക്കണ്ടി അബൂബക്കർ (പത്രാധിപർ, എഴുത്തുകാരൻ ) ബന്ന ചേന്നമംഗല്ലൂർ (ആങ്കർ, നടൻ, ഡബ്ബിംഗ് ആർട്ടിസ്റ്റ്, ഡയറക്ടർ) സിദ്ധീക്ക് ചേന്നമംഗല്ലൂർ (സിനിമാ സംവിധായകൻ, ചലച്ചിത്ര നിർമ്മാതാവ് ,  തിരക്കഥാകൃത്ത്, രാഷ്ട്രീയ നിരീക്ഷകൻ  , ഗായകൻ , സംഗീത സംവിധായകൻ , ഗാനരചയിതാവ് ) അഷ്‌റഫ്‌ മേച്ചേരി (മാസ് റിയാദ് ജെ:സെക്രട്ടറി, ഒ.ഐ.സി.സി ജെ:സെക്രട്ടറി, മീഡിയ വിംഗ്സ്, മേച്ചീരി ന്യൂസ് വിഷൻ റിപ്പോർട്ടർ) ഷെബീന സുനിൽ (എഴുത്തുകാരി, തിരക്കഥാകൃത്ത്, സംവിധായിക) മുക്കം വിജയൻ (സംഗീതം, അഭിനേതാവ്) മുക്കം ഭാസി (നാടകനടൻ, എഴുത്തുകാരൻ) സുരാസു (എഴുത്തുകാരൻ, നാടക സംവിധായകൻ) ആശുപത്രികൾ ഗവ.
കമ്മ്യൂണിറ്റി ഹെൽത്ത് സെന്റർ ഇ.
എം.എസ് ഹോസ്പിറ്റിൽ കെ. എം.സി.ടി മെഡിക്കൽ കോളേജ് സെന്റ്.
ജോസഫ് ഹോസ്പിറ്റൽ എൻ.സി ഹോസ്പിറ്റൽ പ്രധാനപ്പെട്ട വിദ്യാഭ്യാസ സ്ഥാപനങ്ങൾ മുക്കം ഹയർ സെക്കന്ററി സ്കൂൾ എം.എ എം ടി.ടി.ഐ മുക്കം കെ.എം.സി.ടി. മെഡിക്കൽ കോളേജ് K.M.C.T ഡെന്റൽ കോളേജ് K.M.C.Tഫാർമസി കോളേജ് ഡോൺ ബോസ്കോ ആർട്സ് ആൻഡ് സയൻസ് കോളേജ് ,മാമ്പറ്റ K.M.C.T ആയുർവേദ കോളേജ് K.M.C.T എൻജിനിയറിംഗ് കോളേജ്, പരതപ്പൊയിൽ K.M.C.T പോളി ടെക്നിക് കോളേജ്, പരതപ്പൊയിൽ M.A.M.O ആർട്സ് ആൻഡ്‌ സയൻസ് കോളേജ്, മണാശ്ശേരി ഹിറ സ്ക്കൂൾ , ഇസ്ലാഹിയ കോളജ്  ചേന്നമംഗല്ലൂർ M.E.S ആർട്സ് ആൻഡ് സയൻസ് കോളേജ്, കള്ളൻതോട് K.M.C.T ആർട്സ് ആൻഡ് സയൻസ് കോളേജ് CAAT സെന്റെർ ഫോർ അഡ്വാൻസ്ഡ് അക്കൗണ്ടന്റ്സ് ട്രെയിനിങ്ങ് ചിത്രശാല ചിത്രശാല മുക്കം കടവ് താഴെകോട് വില്ലജ് ഓഫീസ് മുക്കം കടവ് പാലം മുക്കം അങ്ങാടി അവലംബം ↑ കെ.വി.വി.ഇ.
എസ്. മുക്കം യൂണിറ്റ് പ്രസിദ്ധീകരിച്ച 'ഇരുവഞ്ഞി' സോവനീർ ↑ കേരള വ്യാപാരി വ്യവസായി ഏകോപന സമിതി മുക്കം യൂണിറ്റ് പ്രസിദ്ധീകരിച്ച "രജതം" എന്ന സുവനീർ.
Mukkam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടർണർ വെള്ളച്ചാട്ടം ഇംഗ്ലീഷ് വിലാസം https://ml.wikipedia.org/wiki/Turner_falls ടർണർ വെള്ളച്ചാട്ടത്തിൽ നീന്തൽ
യുണൈറ്റഡ് സ്റ്റേറ്റ്സിലെ തെക്ക്-മധ്യ ഒക്ലഹോമയിലെ ആർബക്കിൾ പർവതനിരകളിലെ ഹണി ക്രീക്കിലെ ഒരു വെള്ളച്ചാട്ടമാണ് ടർണർ ഫാൾസ് , 6 മൈൽ (9.7 കി.മീ) ഡേവിസിന് തെക്ക്.
77 അടി (23 മീ) ഉയരമുള്ള ടർണർ വെള്ളച്ചാട്ടം, നാച്ചുറൽ ഫാൾസ് സ്റ്റേറ്റ് പാർക്കിലെ വെള്ളച്ചാട്ടത്തിന്റെ തുല്യ ഉയരമാണെങ്കിലും, പ്രാദേശികമായി ഒക്ലഹോമയിലെ ഏറ്റവും ഉയരം കൂടിയ വെള്ളച്ചാട്ടമായി കണക്കാക്കപ്പെടുന്നു,
ടർണർ വെള്ളച്ചാട്ടവും നീല ദ്വാരവും അപകടകരമാണ്, എല്ലാ വർഷവും ആളുകളുടെ ജീവൻ അപഹരിക്കുന്നു.
പരിചയസമ്പന്നരായ നീന്തൽക്കാർ മാത്രമേ അവിടെ നീന്താവൂ.
ലോറ ജോൺസണെ ചിക്കാസോ സ്ത്രീയെ വിവാഹം കഴിച്ച സ്കോട്ടിഷ് കുടിയേറ്റ കർഷകനായ മസെപ്പ തോമസ് ടർണർ 1878-ൽ ഈ പ്രദേശത്ത് താമസിക്കുകയും വെള്ളച്ചാട്ടം കണ്ടെത്തുകയും ചെയ്തു.
അദ്ദേഹം വെള്ളച്ചാട്ടത്തിന് തന്റെ പേര് നൽകി.
1868-നോ അതിനുമുമ്പോ വിനോദ ഉപയോഗം ആരംഭിച്ചു.
അക്കാലത്ത്, ചിക്കാസോ നേഷനിലെ പിക്കൻസ് കൗണ്ടിയിൽ ആയിരുന്നു ടർണർ വെള്ളച്ചാട്ടം സ്ഥിതി ചെയ്യുന്നത്.
ഇന്ന്, ഒക്ലഹോമയിലെ ഡേവിസ് നഗരത്തിൽ പ്രവർത്തിക്കുന്ന ടർണർ ഫാൾസ് പാർക്കിന്റെ ഭാഗമാണ് വെള്ളച്ചാട്ടം.
വെള്ളച്ചാട്ടം പ്രകൃതിദത്തമായ ഒരു നീന്തൽക്കുളത്തിലേക്ക് ഒഴുകുന്നു.
വേനൽക്കാലത്ത് ഇവ പ്രശസ്തമായ വിനോദസഞ്ചാര കേന്ദ്രങ്ങളാണ്.
ഡേവിസ് നഗരം 1919-ൽ പാർക്ക് ഏറ്റെടുക്കുകയും 1950 വരെ അത് പ്രവർത്തിപ്പിക്കുകയും ചെയ്തു.
പിന്നീട് 1978-ൽ നിയന്ത്രണം പുനരാരംഭിക്കുന്നതുവരെ ഈ സൗകര്യം സ്വകാര്യവ്യക്തികൾക്ക് പാട്ടത്തിന് നൽകി.
പാർക്കിന് 1,500 ഏക്കർ (6.1 കി.m 2 ) വിസ്തീർണ്ണമുണ്ട്.
കൂടാതെ പ്രകൃതി പാതകളും ഗുഹകളും മറ്റ് രസകരമായ ഭൂമിശാസ്ത്രപരമായ സവിശേഷതകളും അടങ്ങിയിരിക്കുന്നു.
ഇതിന് ഒരു വാക്ക്-ഇൻ കോട്ട കൂടിയുണ്ട്, 1930-കളിൽ ഒക്‌ലഹോമ യൂണിവേഴ്‌സിറ്റി സ്‌കൂൾ ഓഫ് എജ്യുക്കേഷന്റെ പ്രൊഫസറും പിന്നീട് ഡീനുമായ ഡോ. എൽസ്‌വർത്ത് കോളിംഗ്‌സിന്റെ വേനൽക്കാല വസതിയായി നിർമ്മിച്ചതാണ്.
ടർണർ ഫാൾസ് വെള്ളച്ചാട്ടത്തിന്റെ സമീപപ്രദേശങ്ങൾ, ശീതകാലത്ത് ചിത്രശാല ചിത്രശാല ടർണർ പാർക്കിലെ കോട്ട ടർണർ പാർക്കിലെ കോട്ട ടർണർ പാർക്കിലെ ഡൗൺസ്ട്രീം, , ശീതകാലത്ത് ടർണർ ഫാൾസ് വെള്ളച്ചാട്ടവും കുളവും, , ശീതകാലത്ത് ടർണർ ഫാൾസ് വെള്ളച്ചാട്ടം, ശീതകാലത്ത് ടർണർ ഫാൾസ് വെള്ളച്ചാട്ടവും പ്രദേശവും മുകളിൽനിന്ന് (ശീതകാലത്ത്) അവലംബം ↑ Turner Falls Park , retrieved January 30, 2009 1 2 3 Sanchez, Joe.
"Turner Falls."
Archived 2012-11-19 at the Wayback Machine Retrieved March 24, 2014.
1 2 3 Turner Falls Park Archived 2009-02-11 at the Wayback Machine , Davis, Oklahoma, Chamber of Commerce ↑ 1 2 History on official website, retrieved January 30, 2009 ↑ Charles Goins, Historical Atlas of Oklahoma (Norman: University of Oklahoma Press, 2006), plate 105.
↑ Turner Falls Location and Park Info , Oklahoma Tourism Recreation Department പുറം കണ്ണികൾ Turner Falls എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wikivoyage has a listing for ടർണർ വെള്ളച്ചാട്ടം .
ഔദ്യോഗിക വെബ്സൈറ്റ് More images of Turner Falls Park Archived 2016-03-03 at the Wayback Machine , Oklahoma Tourism Recreation Department ടർണർ ഫോൾസ് പാർക്ക്
34°25′31″N 97°08′55″W ﻿ / ﻿ 34.42528°N 97.14861°W ﻿ / 34.42528; -97.14861
കൊല്ലം ഇംഗ്ലീഷ് വിലാസം https://ml.wikipedia.org/wiki/Kollam കൊല്ലം (Kollam) അപരനാമം: ക്വയ്‌ലോൺ (Quilon) ദേശിങ്ങനാട് (Desinganadu) 'കശുവണ്ടിവ്യവസായത്തിന്റെ ഈറ്റില്ലം' Skyline of , India കൊല്ലം (Kollam) 8°56′N 76°38′E ﻿ / ﻿ 8.93°N 76.64°E ﻿ / 8.93; 76.64 ഭൂമിശാസ്ത്ര പ്രാധാന്യം നഗരം രാജ്യം ഇന്ത്യ സംസ്ഥാനം കേരളം ജില്ല കൊല്ലം ഭരണസ്ഥാപനം(ങ്ങൾ) കോർപ്പറേഷൻ മേയർ പ്രസന്ന ഏണസ്റ്റ് ' ' വിസ്തീർണ്ണം 73.03 ചതുരശ്ര കിലോമീറ്റർ ജനസംഖ്യ 397,419 ജനസാന്ദ്രത 5442/ ച.
മീ കോഡുകൾ • തപാൽ • ടെലിഫോൺ 691 0xx +91474 സമയമേഖല UTC +5:30 പ്രധാന ആകർഷണങ്ങൾ തങ്കശ്ശേരി വിളക്കുമാടം , കൊല്ലം ക്ലോക്ക് ടവർ , കൊല്ലം തുറമുഖം പൊതുവിവരങ്ങൾ ‍
കൊല്ലം കേരളത്തിലെ ഒരു നഗരമാണ്.
കൊല്ലം ജില്ലയുടെ ആസ്ഥാനം.
മുൻപ് ക്വയ്‍ലോൺ (Quilon) എന്നും ദേശിങ്ങനാട് എന്നും താർഷിഷ് (Tarsish)  എന്നും അറിയപ്പെട്ടിരുന്നു.
പത്തൊമ്പതാം നൂറ്റാണ്ടിൽ തിരുവിതാംകൂർ രാജ്യത്തിലെ ഒരു പ്രധാനപ്പെട്ട വാണിജ്യ-വ്യാവസായിക കേന്ദ്രമായ ഈ നഗരം പ്രശസ്തിനേടി.
പ്രാചീനകാലം മുതലേ പ്രമുഖ തുറമുഖമായിരുന്നു കൊല്ലം.
അറബികൾ , റോമാക്കാർ , ചൈനാക്കാർ , ഗ്രീക്കുകാർ , ഫിനീഷ്യന്മാർ, പേർഷ്യാക്കാർ തുടങ്ങിയവർ പുരാതന കാലം മുതൽക്കേ കൊല്ലം തുറമുഖവുമായി സജീവമായ വാണിജ്യബന്ധം പുലർത്തിയിരുന്നു.
കൊല്ലം തുറമുഖം ലോകത്തിലെ ഏറ്റവും വലിയ തുറമുഖങ്ങളിൽ ഒന്നായിരുന്നെന്നും അവിടത്തെ അങ്ങാടികൾ ഇൻഡ്യയിൽ വച്ചേറ്റവും മികച്ചതായിരുന്നു എന്നും ആദ്യകാലസഞ്ചാരികൾ രേഖപ്പെടുത്തിയിട്ടുണ്ടു്.
ചൈനയും അറേബ്യയുമായി ഈ നഗരം വിപുലമായ വാണിജ്യത്തിൽ ഏർപ്പെട്ടിരുന്നു .
ചൈനയുടെ ചക്രവർത്തി കുബ്ലൈഖാനുമായി കൊല്ലത്തിനു് രാഷ്ട്രീയ ബന്ധമുണ്ടായിരുന്നു.
മനോഹാരിതയിലും പ്രശസ്തിയിലും ഉയരങ്ങളിൽ നില നിന്നിരുന്ന കാലമുണ്ടായിരുന്നു.
കൊല്ലത്തിനെ ദൈവത്തിന്റെ സ്വന്തം തലസ്ഥാനം എന്ന് വിളിക്കാറുണ്ട്
കൊല്ലം നഗരത്തിന് കൊല്ലവർഷത്തേക്കാൾ പഴക്കമുള്ളതായി വിശ്വസിക്കുന്നു.
ഇതിനു ആരംഭം കുറിച്ചത് കൊല്ലത്തു നിന്നാണ്.
പന്ത്രണ്ടു നൂറ്റാണ്ടു മുൻപ് ഉദയമാർത്താണ്ഡവർമ്മ എന്ന തിരുവിതാംകൂർ രാജാവാണ് കൊല്ലവർഷം ആരംഭിച്ചതെന്ന് കരുതപ്പെടുന്നു.
എ.ഡി 825-ൽ പണ്ഡിതന്മാരുടെ യോഗം വിളിച്ചുകൂട്ടി കലണ്ടർ നിശ്ചയിച്ചു നടപ്പാക്കിത്തുടങ്ങിയ ഈ പരിഷ്കാരം കേരളത്തിലൊട്ടാകെയും, തുടർന്ന് അന്നത്തെ തിരുവിതാംകൂർ രാജാവിന്റെ അധീനതയിലുണ്ടായിരുന്ന ചേരരാജ്യത്തിലേക്കും പ്രചരിച്ചു.
ആ കാലത്തുതന്നെ മധുര, തിരുനെൽവേലി തുടങ്ങിയ പ്രദേശങ്ങളിലും ഇത് നിലവിൽ വന്നു.
കൊല്ലത്ത് ആരംഭിച്ചതു കൊണ്ടാണ് ഈ കാലഗണനാസമ്പ്രദായത്തിന് കൊല്ലവർഷം എന്ന പേരു ലഭിച്ചത്.
(എ.ഡി.825 ആഗസ്റ്റു 15നു് കൊല്ലവർഷം ആരംഭിച്ചു.) ഇൻഡ്യയിലെ ആദ്യത്തെ റോമൻ കത്തോലിക്കാ രൂപതയുടെ ആസ്ഥാനം കൊല്ലമായിരുന്നു.
ഇന്ത്യയിലെ ആദ്യത്തെ പ്രിന്റിങ്ങ് പ്രസ് 1576ൽ കൊല്ലത്ത് സ്ഥാപിതമായി.
ഡോക്ട്രീന ക്രിസ്തം എൻ ലിൻഗ്വാ മലബാർ തമുൾ (തമ്പിരാൻ വണക്കം) എന്ന ആദ്യ ഭാരതീയഭാഷാപുസ്തകം (തമിഴ്) ഇവിടെ പ്രിന്റ് ചെയ്യുകയുണ്ടായി.
പുരാതന സന്ദേശകാവ്യമായ 'ഉണ്ണൂനീലിസന്ദേശ'ത്തിലും, കേരളവർമ്മ വലിയകൊയിത്തമ്പുരാന്റെ 'മയൂരസന്ദേശ'ത്തിലും കൊല്ലം നഗരത്തിന്റെയും ഭൂപ്രദേശങ്ങളുടെയും അത്യാകർഷകമായ വർണ്ണനകൾ ധാരാളമുണ്ട്‌.
ഉണ്ണു നീലി സന്ദേശത്തിൽ പറയുന്നു.
“ കൊല്ലം തൊല്ലം ഭവതു നിതരാം പിന്നെയും കൊല്ലമേവ. ”
(കൊല്ലം എത്ര പഴയതായിക്കൊള്ളട്ടെ,എന്നും അതു കൊല്ലമായി തന്നെ നില നിൽക്കും.)
കൊല്ലം കണ്ടവനില്ലം വേണ്ട എന്ന പഴംചൊല്ലിനെ അടിസ്ഥാനപ്പെടുത്തി മയൂരസന്ദേശത്തിൽ “ കൊല്ലംകണ്ടാലൊരുവനവിടെത്തന്നെപാർക്കാൻ കൊതിച്ചി- ട്ടില്ലംവേണ്ടെന്നുള്ള ചൊല്ലുള്ളതത്രേ കൊല്ലംതോറും പലപല പരിഷ്കാരമേറ്റിട്ട് ”
AD 4-)o നൂറ്റാണ്ടിനു മുൻപ് അതായത് ഇന്നേക്ക് 1500 വർഷം മുൻപ് കലയ രാജാവും, രാജവംശവും ഭരണം നടത്തുകയും, അവരുടെ ഭരണ തലസ്ഥാനമായിരുന്നു കലയപുരം എന്നും.
കാണാതെപോയ കുന്നത്തൂർ തളി കലയപുരം തളിക്കൽ ക്ഷേത്രമാണെന്നും ചരിത്രകാരന്മാർ സംശയാതീതമായി തെളിയിച്ചിട്ടുണ്ട്.
തെക്ക് തിരുവനന്തപുരം ജില്ലയും, വടക്ക് പത്തനംതിട്ട-ആലപ്പുഴ ജില്ലകളും, കിഴക്ക് തമിഴ്നാട്ടിലെ തെങ്കാശി ജില്ലയും, പടിഞ്ഞാറ് അറബിക്കടൽമാണ് കൊല്ലം ജില്ലയുടെ അതിരുകൾ.
കേരളത്തിലെ ഏറ്റവും വലിയ നാലാമത്തെ നഗരമാണ് കൊല്ലം.
അഷ്ടമുടിക്കായലിന്റെ തീരത്ത് സ്ഥിതി ചെയ്യുന്ന ഈ നഗരം കശുവണ്ടി വ്യവസായത്തിന്റെ നാട് എന്നറിയപ്പെടുന്നു .
കേരള സംസ്ഥാന കശുവണ്ടി വികസന കോർപ്പറേഷന്റെ ആസ്ഥാനം കൊല്ലത്താണ് സ്ഥിതി ചെയ്യുന്നത്.
പ്രധാന കശുവണ്ടി വ്യവസായികളായ അച്ചാണി രവി എന്ന രവി മുതലാളി, തങ്ങൾ കുഞ്ഞ് മുസലിയാർ, എം. അബ്ദുൽ റഹ്മാൻ കുഞ്ഞ്, തുടങ്ങി ഒട്ടേറെ മഹാരഥന്മാർ വാണിരുന്ന നാടാണ് കൊല്ലം....
ചങ്കൂറ്റമുള്ള ആണുങ്ങളുടെ നാട് കൂടിയാണ് കൊല്ലം പേരിനു പിന്നിൽ
കൊല്ലം എന്ന പേരു വന്നതിനെ പറ്റി നിരവധി അഭിപ്രായങ്ങൾ നിലവിലുണ്ട്.
കൊല്ലവർഷത്തിന്റെ ആരംഭമാണ് ഈ പേരിനു കാരണമായതെന്ന വാദമാണ് ഇതിൽ പ്രധാനം.
ചീനഭാഷയിൽ വിപണി എന്ന അർത്ഥത്തിൽ 'കൊയ്‌ലൺ' എന്നൊരു വാക്കുണ്ട്.
ഈ വാക്കും കൊല്ലം എന്ന പേരും തമ്മിൽ ബന്ധമുണ്ടെന്നു പറയുന്ന ചരിത്രകാരന്മാരുണ്ട്.
കുരുമുളകിന്റെ സംസ്കൃത പദമായ 'കൊലം' എന്നതിൽ നിന്നാണ് ലഭ്യമായെതെന്നും കരുതുന്നുണ്ട്.
കുരുമുളക് യഥേഷ്ടം ലഭ്യമായിരുന്ന തുറമുഖനഗരമായിരുന്നിരിക്കണം പുരാതനകാലത്ത് കൊല്ലം.
കോവിലകം അഥവാ കോയിൽ + ഇല്ലം സ്ഥിതി ചെയ്തിരുന്ന പ്രദേശമെന്ന നിലയിൽ “കോയില്ലം” എന്നറിയപ്പെട്ടിരുന്ന ഇവിടം പിൽക്കാലത്ത് ലോപിച്ച് കൊല്ലം ആയി മാറുകയായിരുന്നുവെന്ന് മറ്റു ചിലർ അഭിപ്രായപ്പെടുന്നുണ്ട്.
ചീനക്കാരുടെ ഭാഷയിൽ “കോലസം” എന്നാൽ “വലിയ അങ്ങാടി” എന്നർത്ഥമുണ്ടെന്നും അതിൽ നിന്നാവാം കൊല്ലം എന്ന സ്ഥലനാമമുണ്ടായതെന്നും, എന്നാൽ മേൽപ്പറഞ്ഞതൊന്നുമല്ല, മറിച്ച്, “കോലം” എന്ന പദത്തിന് ചങ്ങാടമെന്നും വഞ്ചികൾ കരയ്ക്കടുപ്പിച്ച് കെട്ടുന്ന കുറ്റി എന്നും സംസ്കൃതത്തിൽ അർത്ഥം കാണുന്നതിനാൽ തുറമുഖനഗരം എന്നയർത്ഥത്തിലാണ് ഈ പ്രദേശത്തിന് കൊല്ലം എന്ന പേരു ലഭിച്ചതെന്നും വ്യത്യസ്തമായ ചില നിഗമനങ്ങളും കാണുന്നുണ്ട്.
രാജകീയ സാന്നിധ്യമെന്നോ രാജവസതിയെന്നോ അർഥം വരുന്ന കൊലു എന്ന് ശബ്ദത്തിൽ നിന്നാണു് കൊല്ലം ഉണ്ടായതു് എന്ന അഭിപ്രായമാണു് പരക്കെ സ്വീകാര്യമായിട്ടുള്ളതു്.
ഒൻപതാം ശതകത്തിൽ കൊല്ലം മഹോദയപുരത്തെ കുലശേഖര ചക്രവർത്തിമാരുടെ കീഴിലുള്ള വേണാടിന്റെ തലസ്ഥാനമായിരുന്നു.
പോർച്ചുഗീസുകാരാണാദ്യം ഇവിടെ വ്യാപാരകേന്ദ്രങ്ങൾ സ്ഥാപിച്ചത്.
പിന്നീട് ഡച്ചുകാർ വന്നു.
പിന്നെ ഇംഗ്ലീഷുകാരും.
ചേരഭരണകാലത്ത്
ക്രിസ്തുവിനു മുൻപ് തന്നെ കൊല്ലം, കൊടുങ്ങല്ലൂർ ( മുസിരിസ് ) പോലെ തന്നെ ഭാരതത്തിലെ ഒരു പ്രധാന തുറമുഖ നഗരമായിരുന്നു.
കൊല്ലത്തിന് ഫൊണീഷ്യന്മാരുടേയും പ്രാചീന റോമിന്റെയും കാലത്തുമുതൽക്കേ വ്യാപാര പാരമ്പര്യമുണ്ടായിരുന്നു.
പ്ലിനി (ക്രി. പി. 23 - 78) രേഖപ്പെടുത്തിയത് പ്രകാരം ഗ്രീക്ക് കപ്പലുകൾ വാണിജ്യത്തിനായി മുസിരിസ്സിലും നെസിൽഡയിലും നങ്കൂരമിട്ടിരുന്നു.
കൊല്ലം 1500കളിൽ
ക്രിസ്തുവർഷം 550ൽ മലബാർ സന്ദർശിച്ച ഗ്രീക്ക് സഞ്ചാരിയായ കോസ്മാസ് ഇൻഡികോപ്ലെസ്റ്റസ് തന്റെ ക്രിസ്ത്യൻ ടോപ്പോഗ്രഫി എന്ന ഗ്രന്ഥത്തിൽ ചേരസാമ്രാജ്യത്തിൽ ഉദയം കൊള്ളുന്ന ക്രിസ്തുമതവിശ്വാസികളെപ്പറ്റി പ്രതിപാദിക്കുന്നുണ്ട്.
അദ്ദേഹം പറഞ്ഞിരിക്കുന്നത് "ടാബ്രോപേൻ (സീലൺ) ദ്വീപിൽ ക്രിസ്ത്യാനികൾക്ക് ആരാധനാലയങ്ങളുണ്ട്.
അതേപോലെ കല്ലിയാനയിലെ (നിലയ്ക്കലിലെ കല്യങ്കൽ) കുരുമുളക് കർഷകർക്കും കാർഷിക സമൂഹത്തിനും ക്രി.
325ൽ നടന്ന സുനഹദോസ്സ് പ്രകാരം പേർഷ്യൻ ബിഷപ്പ് ഉണ്ടായിരുന്നു.
660ൽ മരിച്ച നെസ്റ്റോറിയൻ പാത്രിയാർക്കീസ് പേർഷ്യയിലെ മെത്രാപ്പോലീത്തയായ  സൈമണിനയച്ച കത്തിൽ കൊല്ലത്തെക്കുറിച്ച് സൂചിപ്പിക്കുന്നുണ്ട്.
825ൽ നെസ്റ്റോറിയൻ പുരോഹിതനായ മാർ ആബോയും മാർ പ്രോത്തും വേണാടിന്റെ ക്ഷണപ്രകാരം കൊല്ലത്തെത്തിച്ചേർന്നു.
ഇവർക്ക് രണ്ടുപേർക്കും ചേരരാജാവായ രാജശേഖര വർമ്മൻ അയ്യനടികൾ തിരുവടികലിൽ നിന്നും കൊരുകേനിക്കൊല്ലത്തിന് സമീപമുള്ള തർഷിഷ്-എ-പള്ളിയിൽ (Tarsish-a-palli) വച്ച് രാജകീയ സ്വീകരണം ലഭിച്ചു.
ഇത് തരിശപ്പള്ളി ഫലകങ്ങളിൽ രേഖപ്പെടുത്തിയിട്ടുണ്ട്.
ഈഴവർക്ക് നൽകിയിരുന്ന പ്രത്യേക അവകാശങ്ങളെപ്പറ്റിയും ഇതിൽ പരാമർശിച്ചിട്ടുണ്ട്.
മാർ ആബോ അദ്ദേഹത്തിന്റെ അന്ത്യ നിമിഷങ്ങൾ തേവലക്കരയിൽ ചിലവഴിക്കുകയും അദ്ദേഹത്തിന്റെ ഭൗതികശരീരം അവിടുത്തെ മർത്തമറിയം പള്ളിയിൽ അടക്കം ചെയ്യുകയും ചെയ്തു.
മാർക്കോ പോളോയുടെ സന്ദർശനം 1661ലെ കൊല്ലം പിടിച്ചെടുക്കൽ
അദ്ദേഹം മബാർ (മലബാർ) രാജ്യത്തു നിന്നും കൊമരി (കന്യാകുമാരി) രാജ്യത്തേക്ക് പോകവേ ആണ്‌ കൊല്ലത്തെത്തിയത്.
“ മാബാർ രാജ്യത്തു നിന്നും പടിഞ്ഞാറേക്ക്  അഞ്ഞൂറു മൈൽ തെക്കു മാറി സഞ്ചരിച്ചാൽ കോയിലം രാജ്യത്തെത്തിച്ചേരും.
ഇവിടത്തെ ജനങ്ങൾ ഇന്ത്യാമതക്കാരാണ്‌, ചില ക്രിസ്ത്യാനികളും ജൂതന്മാരും കൂടി ഇവിടെ വസിക്കുന്നുണ്ട്.
സ്വന്തമായൊരു ഭാഷയും രാജാവുമുള്ള ഈ രാജ്യക്കാർ ആരുടെയും സാമന്തരല്ലാത്ത സ്വതന്ത്രജനതയാണ്‌.
കരിന്തകരമരങ്ങൾ സമൃദ്ധമായി ഇവിടെ വളരുന്നു.
"ബ്രസീൽ(വുഡ്)കോയിലം" എന്നു വിളിക്കപ്പെടുന്ന ഇവ ഒന്നാന്തരം നിലവാരമുള്ള തടിയാണ്‌.
ഇഞ്ചിയും ധാരാളമായി വളരുന്നുണ്ട്, അവയും കരിന്തകരപോലെ കോയിലം രാജ്യത്തിന്റെ പേർ ചേർത്താണ്‌ അറിയപ്പെടുന്നത്.
കുരുമുളക് വളരെയധികമുണ്ട്, എങ്ങനെയെന്നറിയുമോ?
മലഞ്ചരക്കായല്ല, ഇവിടെ കുരുമുളകു ചെടി കൃഷിയുണ്ട്, കൊടി നട്ട് വെള്ളമൊഴിച്ച് വളർത്തുന്ന കുരുമുളക് മേയ് ജൂൺ ജൂലായ് മാസങ്ങളിൽ വിളവെടുക്കുന്നു.
വളരെ നല്ല ഗുണനിലവാരമുള്ള നീലവും ഇവിടെ കിട്ടും.
ഒരു ചെടിയിൽ നിന്നാണ്‌ നീലം എടുക്കുന്നത്.
ചെടി ശേഖരിച്ച്, വേരു കളഞ്ഞ്, കൂറ്റൻ പാത്രങ്ങളിൽ ഇട്ട് വെള്ളമൊഴിച്ചു വയ്ക്കും.
ചെടി വെള്ളത്തിൽ ലയിച്ചു ചേരും വരെ കാത്തശേഷം ആ വെള്ളം വെയിലത്തു വച്ച് വറ്റിച്ചെടുക്കുമ്പോൾ നമ്മൾ കാണുന്ന രീതിയിലുള്ള നീലം കിട്ടും.
വെയിലിനു വലിയ ചൂടാണ്‌ ഈ രാജ്യത്ത്.
ഇങ്ങനെ കിട്ടുന്ന നീലം നാല്‌ ഔൺസ് വീതമുള്ള കട്ടകൾ ആക്കിയെടുത്ത് നമ്മുടെ ദേശങ്ങളിലേക്ക് ഇവർ കയറ്റുമതി ചെയ്യുന്നു.
ഇവിടത്തെ ചൂട് താങ്ങാവുന്നതിലുമപ്പുറമാണെന്ന് ഞാൻ ഊന്നിപ്പറയട്ടെ.
ഇവിടത്തെ പുഴകളിൽ ഒരു മുട്ടയെടുത്തിട്ടാൽ അത് സൂര്യതാപമേറ്റ് പുഴുങ്ങിക്കിട്ടും!
മാൻസിയിൽ നിന്നും അറേബ്യയിൽ നിന്നും ലെവന്തിൽ നിന്നും കച്ചവടക്കാർ ഇവിടേക്ക് കപ്പലിൽ വരുന്നു.
അവർ ഇവിടേക്കുള്ള ഇറക്കുമതിയിലും ഇവിടെ നിന്നുള്ള കയറ്റുമതിയിലും വൻ ലാഭം കൊയ്യുകയാണ്‌.
പലതരം വന്യമൃഗങ്ങൾ ഈ രാജ്യത്തുണ്ട്.
ഇവിടെ കാണുന്ന സിംഹങ്ങൾ മറ്റുരാജ്യത്തെപ്പോലെയല്ല കറുത്ത നിറം ആണ്‌ മേലാസകലം.
പലതരം തത്തകളുമുണ്ട്- ചിലവ ദേഹം മുഴുവൻ തൂവെള്ളയും ചുണ്ടും കാലും ചുവന്നിട്ടും, ചിലത് ചുവപ്പ്, ചിലതു നീല, പച്ചത്തത്തകളുമുണ്ട്- എന്തൊരു സുന്ദരമായ കാഴ്ച്ചയാണെന്നോ.
ചില തത്തകൾ സാധാരണയിലും വലിപ്പമുള്ളവയാണ്‌.
ഭംഗിയും നമ്മുടേതിനെക്കാൾ വലിപ്പവുമുള്ള മയിലുമുണ്ട്.
ഈ നാട്ടിലെ കോഴികളും നമ്മുടേതിൽ നിന്നും വ്യത്യാസമുള്ളവയാണ്‌.
അവർക്കുള്ളതെല്ലാം നമ്മളിൽ നിന്നും വ്യത്യസ്തവും കൂടുതൽ സുന്ദരവും, കൂടുതൽ നല്ലതുമാണെന്നല്ലാതെ ഞാൻ എന്തു പറയേണ്ടൂ.
അവരുടെ പഴങ്ങളും മൃഗങ്ങളും പക്ഷികളുമൊന്നും നമ്മുടേതുപോലെ അല്ല, ചൂടു കാലാവസ്ഥമൂലം ആണത്.
അരിയാണ്‌ ഇവിടെയുള്ളത്, ചോളം തീരെയില്ല, അതുകൊണ്ട് അവർ പനഞ്ചക്കര കൊണ്ടാണ്‌ മുഖ്യമായും വീഞ്ഞുണ്ടാക്കുന്നത്.
കുടിച്ചാൽ ക്ഷണം ഇത് മത്തുപിടിപ്പിക്കും.
മറ്റു അവശ്യസാധനങ്ങളും അവർക്ക് ധാരാളമായുണ്ട്, വിലയും തീരെ കുറവ്.
ഇന്നാട്ടുകാർ ഒന്നാന്തരം ജ്യോത്സ്യന്മാരും വൈദ്യന്മാരുമാണ്‌.
കറുത്തനിറക്കാരായ ഇവർ, ആണും പെണ്ണും, അരയിൽ ചുറ്റിയ ഒരു തുണിയൊഴിച്ചാൽ നഗ്നരായി നടക്കുന്നു.
ലൈംഗികമായ പാപം എന്ന സങ്കല്പ്പം തന്നെ ഇല്ലാത്ത ഇവർ മുറച്ചെറുക്കന്മാരെയും മുറപ്പെണ്ണുങ്ങളെയും ഇണയാക്കുന്നു.
അതുപോലെ തന്നെ സഹോദരന്റെ വിധവയെ വിവാഹം കഴിക്കുകയും ചെയ്യുന്നു- ഇന്ത്യയൊട്ടാകെ ഈ വിവാഹമുറകൾ നടപ്പിലുണ്ട്.
ഇവിടത്തെപറ്റി കൂടുതലൊന്നും പറയാനില്ല, ഇനി നമുക്ക് കൊമരി എന്ന രാജ്യത്തേക്കു കടക്കാം.
” യൂറോപ്യൻ ഭരണത്തിൽ
1498-ഓടെ കേരളത്തിലെത്തിയ പോർച്ചുഗീസുകാരെ, 1503-ൽ കൊല്ലവുമായി കച്ചവടബന്ധം സ്ഥാപിക്കുന്നതിന് അവിടത്തെ രാജ്ഞി ക്ഷണിക്കുകയുണ്ടായി.
തുടർന്ന് കൊല്ലത്ത് എത്തിച്ചേർന്ന പോർച്ചുഗീസുകാർ കാലക്രമേണ അവിടെ ഒരു കോട്ടയും താവളവും സ്ഥാപിച്ചു.
ഒരു തിരുവിതാംകൂർ ബ്രിട്ടീഷ് ഉടമ്പടിക്ക് കാവലായി ഒരു പറ്റം ഇംഗ്ലീഷ് കാവൽ സൈന്യം കൊല്ലത്ത് തമ്പടിച്ചതിന് രേഖകളൂണ്ട് തിരുവിതാംകൂറിന്റെ ഭാഗമായി തേവള്ളിയിലെ കൊട്ടാരം.
200 വർഷം മുമ്പ് ഗൗരി ലക്ഷ്മീ ബായിയുറെ ഭരണകാലത്ത് നിർമിച്ചതാണിത്.
സക്കറിയാസ് ഡിക്രൂസ് 1900-ൽ എടുത്ത ചിത്രം.
സ്രോതസ്സ്: ബ്രിട്ടീഷ് ലൈബ്രറി
അനിഴം തിരുനാൾ മാർത്താണ്ഡവർമ്മ മഹാരാജാവ് ആണ് കൊല്ലം (ദേശിങ്ങനാട്), കൊട്ടാരക്കര (ഇളയടത്ത് സ്വരൂപം) തുടങ്ങിയ സ്ഥലങ്ങൾ ആക്രമിച്ച് കീഴ്പ്പെടുത്തിയത്.
അവ പിന്നെ തിരുവിതാംകൂറിന്റെ ഭാഗമായി.
1741-ൽ കുളച്ചലിൽ വച്ച് നടന്ന യുദ്ധത്തിൽ മാർത്താണ്ഡവർമ്മ ഡച്ചുകാരെ പൂർണ്ണമായും പരാജയപ്പെടുത്തി അവരുടെ അധീനതയിലായിരുന്ന പ്രദേശങ്ങൾ തിരിച്ചുപിടിച്ചു.
അക്കാലം വരെ കൊല്ലമായിരുന്നു തിരുവിതാംകൂറിന്റെ ആസ്ഥാനം.
പ്രസ്തുത കാലയളവിലാണ് ബ്രിട്ടീഷുകാർ ഇവിടെ എത്തിയത്.
കാലാന്തരത്തിൽ തിരുവിതാംകൂറിന്റെ നിയന്ത്രണം അവരുടെ കൈകളിലെത്തിച്ചേർന്നു.
ഈ പശ്ചാത്തലത്തിൽ അക്കാലത്തെ തിരുവിതാംകൂർ ദളവയായിരുന്ന വേലുതമ്പി കൊച്ചിയിലെ പാലിയത്തച്ഛനുമായി, വെള്ളക്കാർക്കെതിരെ ഒരുമിച്ചുനിന്ന് യുദ്ധം ചെയ്യുന്നതിനായി ഒരു ധാരണയുണ്ടാക്കി.
1809 കാലഘട്ടത്തിൽ വേലുതമ്പിദളവയുടെ നേതൃത്വത്തിൽ ബ്രിട്ടീഷുകാർക്കെതിരെ നിരവധി കലാപങ്ങൾ നടന്നു.
അതിന്റെ ഭാഗമായാണ് 1809 ജനുവരി 16-ാം തിയതി ചരിത്രപ്രസിദ്ധമായ “കുണ്ടറ വിളംബരം” നടക്കുന്നത്.
ഇംഗ്ളീഷ് പട്ടാളം മണ്ണടിയിലെ തമ്പിയുടെ താവളം വളഞ്ഞതോടെ അദ്ദേഹം ആത്മഹത്യ ചെയ്തു.
അതോടെ തിരുവിതാംകൂർ പൂർണ്ണമായും ബ്രിട്ടീഷുകാരുടെ ഭരണത്തിൽ കീഴിലാവുകയും ചെയ്തു.
വേലുത്തമ്പി ദളവ കൊല്ലത്തെ തിരുവിതാംകൂറിലെ മികച്ച ഒരു പട്ടണമാക്കി മാറ്റാനുള്ള പദ്ധതികളാവിഷ്കരിച്ചിരുന്നു.
അദ്ദേഹം പുതിയ ചന്തകൾ നിർമ്മിക്കുകയും തമിഴ്‌നാട്ടിലെ മദ്രാസ്, തിരുനൽവേലി എന്നിവിടങ്ങളിൽ നിന്നുള്ള കച്ചവടക്കാരെ കൊല്ലത്ത് വ്യാപാരത്തിനായി ക്ഷണിക്കുകയും ചെയ്തു.
ഇതേത്തുടർന്ന് കശുവണ്ടി, കയർ, സുഗന്ധവ്യഞ്ജനങ്ങൾ എന്നിവയുടെ കച്ചവടം കൊല്ലത്ത് തഴച്ചു.
ഇക്കാലയളവിലെ കൊല്ലത്തിന്റെ മേന്മകണ്ടാണ് കൊല്ലം കണ്ടവന് ഇല്ലം വേണ്ട എന്ന ചൊല്ല് ഉണ്ടായത്.
1811 റസിഡൻറ് മൺറോയ്ക്കുവേണ്ടി പണിയിപ്പിച്ചതാണ് ആശ്രാമം എന്ന സ്ഥലത്തെ കൊല്ലം റസിഡൻസി.
ആതർ എന്ന എൻജിനീയർ ആണ് ഇതിന് നേതൃത്വം കൊടുത്തത്.
റസിഡൻറിന്റെ ആസ്ഥാനം, ദിവാൻ കച്ചേരി, അപ്പീൽകോടതി തുടങ്ങിയവയെല്ലാം ആദ്യം കൊല്ലത്തായിരുന്നു.
1803 മുതൽ 1830 വരെ ഇംഗ്ലീഷ് പട്ടാളം തമ്പടിച്ചിരുന്നത് കൊല്ലം കൻറോൺമെൻറിലാണ്.
1809-ൽ ബ്രിട്ടീഷ് ഈസ്റ്റ് ഇന്ത്യാ കമ്പനിയും തിരിവിതാംകൂറും തമ്മിൽ കൊല്ലം യുദ്ധം നടന്നു.
സ്വാതി തിരുനാളിന്റെ കാലത്തോടെയാണ് ദിവാൻ കച്ചേരി തലസ്ഥാനത്തേക്ക് മാറ്റിയത്.
തിരുവനന്തപുരത്ത് നായർ ബ്രിഗേഡ് ശക്തി പ്രാപിച്ചതോടെ ഇംഗ്ലീഷ് പട്ടാളം പിരിച്ചുവിട്ടു.
1904-ൽ ഉദ്ഘാടനം ചെയ്ത കൊല്ലം തീവണ്ടി സ്റ്റേഷൻ (1904-05) റവന്യൂ ജില്ലയായി 1800ലെ കൊല്ലം
1835 മുതലാണ് ഒരു കേന്ദ്രീകൃതമായ ജില്ലാ ഭരണ സംവിധാനം കൊല്ലത്ത് നടപ്പിൽ വരുന്നത്.
കൊല്ലം ആസ്ഥാനമായി രണ്ട് റവന്യൂ ജില്ലകൾ തിരുവിതാംകൂറിൽ 1835ൽ നിലവിൽ വന്നു.
കൊല്ലം ബ്രിട്ടീഷ് ഭരണകാലത്ത്
1864-ൽ കൊല്ലത്ത് പോസ്റ്റോഫീസും കമ്പിത്തപാലാപ്പീസും, 1868-ൽ രജിസ്റ്റർ കച്ചേരിയും സ്ഥാപിതമായി.
1867-ൽ കൊല്ലത്ത് സ്ഥാപിതമായ മലയാളം പള്ളിക്കൂടമാണ് ഇവിടുത്തെ ആദ്യത്തെ വിദ്യാലയം.
ഇന്ത്യയിൽ തന്നെ ആകെയുള്ള രണ്ടേരണ്ടു തൂക്കുപാലങ്ങളിലൊന്ന് ഈ ജില്ലയിലെ പുനലൂർ നഗരത്തിലാണ് സ്ഥിതി ചെയ്യുന്നത്.
കൊൽക്കത്തയിലെ ഹൌറാ പാലമാണ് ഇന്ത്യയിലുള്ള മറ്റൊരു തൂക്കുപാലം.
ബ്രിട്ടീഷ് എൻജിനീയറിംഗ് വിസ്മയമായ പുനലൂർ തൂക്കുപാലം കല്ലടയാറിനു കുറുകെ 1877-ലാണ്, തിരുവിതാംകൂർ രാജാവായിരുന്ന ആയില്യം തിരുനാൾ മുൻകൈയ്യെടുത്ത് പണികഴിപ്പിച്ചത്.
ശ്രീമൂലം തിരുനാൾ മഹാരാജാവിന്റെ കാലത്ത് വിക്ടോറിയ ആശുപത്രി സ്ഥാപിതമായി.
ശ്രീനാരായണഗുരു, അയ്യൻകാളി എന്നീ നവോത്ഥാനനായകന്മാരുടെ പ്രധാന പ്രവർത്തനമേഖലയായിരുന്നു കൊല്ലവും.
അവർണ്ണർക്ക് ക്ഷേത്രപ്രവേശനത്തിന് അനുമതി നൽകണമെന്നാവശ്യപ്പെട്ട് 1918-ൽ പടിഞ്ഞാറെകൊല്ലത്ത് ഈഴവ സമാജയോഗം ചേരുകയുണ്ടായി.
1932 ഡിസംബർ 17-ന് ഈഴവ-മുസ്ളീം-ക്രിസ്ത്യൻ സമുദായങ്ങളുടെ പ്രതിനിധികൾ യോഗം ചേരുകയും പിന്നീടിത് നിവർത്തന പ്രക്ഷോഭമായി മാറുകയും ചെയ്തു.
നിവർത്തന പ്രക്ഷോഭത്തിന് നേതൃത്വം നൽകിയ കൊല്ലം സ്വദേശികളായ പ്രമുഖ നേതാക്കളായിരുന്നു സി. കേശവൻ , പി.കെ. കുഞ്ഞ് , എൻ.വി. ജോസഫ് തുടങ്ങിയവർ.
1937-ഓടുകൂടി ഇന്ത്യയിൽ അങ്ങോളമിങ്ങോളം പൊട്ടിപ്പുറപ്പെട്ട കർഷകസമരങ്ങളിൽ നിന്ന് ആവേശമുൾക്കൊണ്ട് കൊല്ലം ജില്ലയിലെ കടയ്ക്കൽ എന്ന ഗ്രാമത്തിൽ കർഷകർ നേതൃത്വം നൽകിയ ജനകീയ പ്രക്ഷോഭങ്ങൾ അരങ്ങേറി.
1938-ലാണ് ചരിത്രപ്രസിദ്ധമായ കടയ്ക്കൽ വിപ്ലവം നടക്കുന്നത്.
1924-ലാണ് കൊല്ലത്ത് വിദ്യുച്ഛക്തി എത്തിയത്.
കേരളത്തിൽ ആദ്യമായി വിമാനമിറങ്ങിയത് കൊല്ലം നഗരഹൃദയത്തിൽ സ്ഥിതി ചെയ്യുന്ന ആശ്രാമം മൈതാനത്താണ്.
തിരുവനന്തപുരത്ത് വിമാനത്താവളം സജ്ജമാകുന്നതിനു മുൻപ് ആശ്രാമം മൈതാനത്ത് ചെറുവിമാനങ്ങൾ ഇറങ്ങുവാൻ പാകത്തിൽ റൺവേ ഒരുക്കിയിരുന്നു.
കേരളത്തിലെ ഒരു ജില്ലയായി ബ്രിട്ടീഷ് റസിഡൻസിയും ഗസ്റ്റ് ഹൗസും.
1949ൽ കൊച്ചിയും തിരുവിതാംകൂറും ലയിക്കുമ്പോൾ, കൊല്ലം ഇവിടുത്തെ മൂന്ന് റവന്യൂ ജില്ലകളിൽ ഒന്നാണ്.
പിന്നീട് ഇവ ജില്ലകളായി പരിവർത്തനം ചെയ്യപ്പെട്ടു.
പക്ഷേ 1956ലെ സ്റ്റേറ്റ് റെക്കഗ്നീഷൻ ആക്റ്റ് പ്രകാരം ചെങ്കോട്ട താലൂക്ക് മദ്രാസ് സംസ്ഥാനവുമായി ലയിക്കപ്പെട്ടു.
പിന്നീട് കേരള സംസ്ഥാനം രൂപപ്പെട്ടപ്പോഴും കൊല്ലം ആസ്ഥാനമായി അതേ പേരിൽ ഒരു ജില്ല നിലവിൽ വന്നു.
തുടക്കത്തിലുണ്ടായിരുന്ന ജില്ലകളിൽ ഒന്ന് എന്ന പ്രത്യേകതയും കൊല്ലത്തിനുണ്ട്.
1957ൽ ചേർത്തല, അമ്പലപ്പുഴ, മാവേലിക്കര, കാർത്തികപ്പള്ളി താലൂക്കുകൾ ചേർന്ന് ആലപ്പുഴ ജില്ല രൂപീകരിച്ചു.
1983 ജൂലൈ ഒന്നിന് പത്തനംതിട്ട താലൂക്കും കുന്നത്തൂർ താലൂക്കിന്റെ കുറച്ചു ഭാഗങ്ങളും ചേർന്ന് പത്തനംതിട്ട ജില്ലയും രൂപീകൃതമായി.
ഭൂപ്രകൃതിയും സ്ഥാനവും
ജില്ലയുടേ കിഴക്ക് ഭാഗത്തുള്ള പശ്ചിമ ഘട്ട പ്രദേശമാണ് വനഭുമിയിൽ ഭുരിഭാഗവും.
പത്തനാപുരം, പുനലൂർ , കൊട്ടരക്കര താലൂക്കുകളിലാണ് വനപ്രദേശമുള്ളത്.
ജനവാസമുള്ള അച്ചൻകോവിൽ, റോസ്‍മല, ചെന്പനരുവി, കട്ടളപ്പാറ, വില്ലുമല ഗ്രാമങ്ങൾ വനത്തിന് നടുവിലാണ് സ്ഥിതി ചെയ്യുന്നത്.
തിരുവിതാംകൂറിന്റെ വാണിജ്യതലസ്ഥാനമായിരുന്നു കൊല്ലം.
തിരുവിതാംകൂറിലെ ആദ്യ റെയിൽപാത ചെങ്കോട്ട മുതൽ പുനലൂർ വരെയുള്ള മീറ്റർഗേജ് ലൈനായിരുന്നു (1904 നവംബർ 26-നായിരുന്നു ഇത് പ്രവർത്തനമാരംഭിച്ചത്) .
രാജ്യത്തിന്റെ ഇതര ഭാഗങ്ങളിലേക്ക്, റോഡ് (NH-47, NH-208, NH-101), റെയിൽ വഴി ബന്ധങ്ങൾ സ്ഥാപിച്ചിട്ടുണ്ട്.
ജില്ലയിലെ തങ്കശ്ശേരിയിൽ കൊല്ലം തുറമുഖം സ്ഥിതി ചെയ്യുന്നു.
റോഡ് ഗതാഗതം മേവറത്തെ കൊല്ലം ബൈപാസ് കൊല്ലം കെ.എസ്.ആർ.ടി.സി. ബസ് സ്റ്റേഷൻ
ദേശീയപാത 66 (പഴയ 47) കൊല്ലം വഴിയാണു് കടന്നു പോകുന്നതു്.
കൊല്ലം-തിരുമംഗലം ദേശീയപാത, കൊല്ലം-തേനി ദേശീയപാത എന്നിവയും കൊല്ലത്തു നിന്നാരംഭിക്കുന്നു.
താലൂക്ക് കേച്ചേരിമുക്കിലാണു് കെ.എസ്.ആർ.ടി.സി ബസ് സ്റ്റാൻഡ് സ്ഥിതി ചെയ്യുന്നതു്.
പ്രൈവറ്റ് ബസ് സ്റ്റാൻഡ് ആണ്ടാമുക്കത്തും സ്ഥിതി ചെയ്യുന്നു.
ദേശീയ പാത 66 വഴി ബന്ധിപ്പിക്കപ്പെടുന്ന സ്ഥലങ്ങൾ
കൊട്ടിയം → ഉമയനല്ലൂർ → മേവറം → തട്ടാമല → പഴയാറ്റിൻകുഴി → പള്ളിമുക്ക് → മാടൻനട → മാടൻനട → കോളേജ് ജംഗ്ഷൻ → റെയിൽ‌വേ സ്റ്റേഷൻ → ചിന്നക്കട → കച്ചേരി → കളക്ടറേറ്റ് → മുളങ്കാടകം → നെല്ലിമുക്ക് → മേടയിൽ → രാമൻ‌കുളങ്ങര → വള്ളിക്കീഴ് → കാവനാട് → ആൽത്തറമൂട് → കപ്പിത്താൻസ് → ശക്തികുളങ്ങര → നീണ്ടകര ദേശീയ പാത 744 വഴി ബന്ധിപ്പിക്കപ്പെടുന്ന സ്ഥലങ്ങൾ
കൊല്ലം - തിരുമംഗലം ദേശീയ പാത 744 (പഴയ ദേശീയപാത 208) വഴി ബന്ധിപ്പിക്കപ്പെടുന്ന സ്ഥലങ്ങൾ ചിന്നക്കട → കടപ്പാക്കട → രണ്ടാംകുറ്റി → കോയിക്കൽ → കല്ലുംതാഴം → മൂന്നാംകുറ്റി → കരിക്കോട് → കിളിക്കൊല്ലൂർ → ചന്തനത്തോപ്പ് ദേശീയപാത 183 വഴി ബന്ധിപ്പിക്കപ്പെടുന്ന സ്ഥലങ്ങൾ
കച്ചേരി → തേവള്ളി → അഞ്ചാലമ്മൂട് → വെള്ളിമൺ കൊല്ലം ബൈപാസ്
നഗരത്തിലെ ഏറി വരുന്ന ഗതാഗതത്തിരക്ക് നിയന്ത്രിക്കാൻ വേണ്ടി മുന്നോട്ട് വച്ച പദ്ധതിയാണ് കൊല്ലം ബൈപാസ്.
കാവനാട് തുടങ്ങി കടവൂർ, കല്ലുംതാഴം, അയത്തിൽ വഴി മേവാരത്ത് അവസാനിക്കുന്ന ബൈപാസിൻറെ നീളം 13.141 കി.
കൊല്ലം ബൈപാസിൽ 2 പാലങ്ങളും ഉൾപ്പെടുന്നു.
ഒരു കിലോമീറ്ററോളം വരുന്ന കടവൂർ പാലവും, അര കിലോമീറ്ററോളം വരുന്ന കാവനാട് പാലവും.
ബസ്‌സ്റ്റാന്റുകൾ
കെ.എസ്.ആർ.ടി.സി ബസ് സ്റ്റേഷൻ കച്ചേരിയിൽ സ്ഥിതി ചെയ്യുന്നു.